S-8557/2020

Mál þetta, sem dómtekið var 17. febrúar sl., er höfðað með ákæru, útgefinni af lögreglustjóranum á höfuðborgarsvæðinu 29. desember 2020, á hendur H-kk-þgf B-kk-þgf H-kk-þgf, kt. [...], [...], [...], fyrir eftirtalin umferðarlagabrot framin í Reykjavík á árinu 2020 með því að hafa:

I.

Þriðjudaginn 25. febrúar ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 660 ng/ml) um Hraunbæ, þar sem lögregla stöðvaði aksturinn.

II.

Laugardaginn 11. apríl ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 95 ng/ml og metamfetamín 110 ng/ml) um Borgarveg við Spöngina, þar sem lögregla stöðvaði aksturinn.

III.

Fimmtudaginn 30. apríl ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 525 ng/ml) um Snorrabraut við Hverfisgötu, þar sem lögregla stöðvaði aksturinn.

IV.

Fimmtudaginn 14. maí ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 205 ng/ml) austur Miklubraut, þar sem lögregla stöðvaði aksturinn við Veiðimannaveg á Ártúnshöfða.

Telst háttsemi ákærða í öllum köflum ákæru varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 22. desember 2020, á ákærði að baki sakaferil. Það sem kemur til skoðunar við ákvörðun refsingar er lögreglustjórasátt frá 20. nóvember 2012 þar sem ákærða var gert að greiða sekt fyrir akstur undir áhrifum ávana- og fíkniefna og fyrir akstur án þess að hafa öðlast ökuréttindi. Þá var ákærði sviptur ökurétti í fjóra mánuði frá þeim degi að telja. Með dómi 14. desember 2016 var ákærða gert að greiða sekt fyrir sömu sakargiftir og hann sviptur ökurétti í tvöár frá 2. febrúar 2017 að telja. Að öðru leyti hefur sakarferill ákærða ekki áhrif við ákvörðun refsingar.

Við ákvörðun refsingar verður samkvæmt framangreindu við það miðað að ákærða sé nú í þriðja sinn gerð refsing fyrir akstur undir áhrifum ávana- og fíkniefna, innan ítrekunartíma í skilningi 3. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju, skýlausrar játningar ákærða og að virtri 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 117.800 krónur, að meðtöldum virðisaukaskatti, og 396.530 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf B-kk-nf H-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 117.800 krónur og 396.530 krónur í sakarkostnað.

S-kvk-nf D-kvk-nf J-kvk-nf